Neuvoston asetus (EY) N:o 62/1999, annettu 18 päivänä joulukuuta 1998, tietyistä Puolan lipun alla purjehtiviin aluksiin sovellettavista kalavarojen säilyttämis- ja hoitotoimenpiteistä vuodeksi 1999



Virallinen lehti nro L 013 , 18/01/1999 s. 0113 - 0119



NEUVOSTON ASETUS (EY) N:o 62/1999, annettu 18 päivänä joulukuuta 1998, tietyistä Puolan lipun alla purjehtiviin aluksiin sovellettavista kalavarojen säilyttämis- ja hoitotoimenpiteistä vuodeksi 1999 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että vuoden 1994 liittymisasiakirjan 124 artiklan mukaisesti yhteisö hoitaa Ruotsin kuningaskunnan kolmansien maiden kanssa tekemiä kalastussopimuksia, yhteisö Ruotsin kuningaskunnan puolesta ja Puolan tasavalta ovat 1 päivänä helmikuuta 1978 tehdyssä kalastussopimuksessa määrätyn menettelyn mukaisesti neuvotelleet yhteisistä kalastusoikeuksista vuodeksi 1999, näissä neuvotteluissa valtuuskunnat sopivat suosittelevansa viranomaisilleen, että toisen sopimuspuolen aluksille olisi vahvistettava tietyt saaliskiintiöt vuodeksi 1999, olisi toteutettava tarvittavat toimenpiteet Puolan kanssa pidettyjen neuvottelujen tulosten täytäntöön panemiseksi vuodeksi 1999, neuvoston tehtävänä on vahvistaa erityiset edellytykset, joiden mukaisesti Puolan lipun alla purjehtivien alusten saaliit on kalastettava, tässä asetuksessa tarkoitettuun kalastustoimintaan sovelletaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (2) säädettyjä valvontatoimenpiteitä, kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annetun komission asetuksen (ETY) N:o 1381/87 (3) 3 artiklan 2 kohdassa säädetään, että kaikissa aluksissa, joissa on jäähdytettyjä merivesisäiliöitä, on säilytettävä toimivaltaisten viranomaisten hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna, ja yhteisen edun mukaisista pakottavista syistä tätä asetusta sovelletaan 1 päivästä tammikuuta 1999, ON ANTANUT TÄMÄN ASETUKSEN: 1 artikla 1. Puolan lipun alla purjehtivat alukset saavat kalastaa 1 päivästä tammikuuta 31 päivään joulukuuta 1999 liitteessä I luetteloituja lajeja siinä esitettyjä maantieteellisiä ja määrällisiä rajoja noudattaen ja tämän asetuksen mukaisesti 200 meripeninkulman laajuisella jäsenvaltioiden Itämerellä sijaitsevalla kalastusvyöhykkeellä. Turskan kalastus on kielletty Itämeren, Belttien ja Juutinrauman vesialueilla heinäkuun 1 päivästä elokuun 20 päivään 1999 molemmat päivät mukaanluettuina. Kaikki kalastus on kiellettyä 15 päivästä toukokuuta 31 päivään elokuuta 1999 alueella, jonka rajat ovat seuraavat: - 55° 30' pohjoista leveyttä, 15° 30' itäistä pituutta, - 55° 30' pohjoista leveyttä, 16° 10' itäistä pituutta, - 55° 15' pohjoista leveyttä, 16° 10' itäistä pituutta, - 55° 15' pohjoista leveyttä, 15° 30' itäistä pituutta. 2. Edellä 1 kohdassa sallitun kalastuksen on rajoituttava sellaiseen osaan 200 meripeninkulman kokoista kalastusvyöhykettä, joka on 12 meripeninkulmaa merelle päin niistä perusviivoista, joista jäsenvaltioiden kalastusalueet mitataan. 3. Sen estämättä, mitä 1 kohdassa säädetään, sellaisten lajien sivusaaliit, joille ei ole kiintiötä vyöhykkeellä ja joiden saamista ei ole voitu välttää, sallitaan kyseisellä vyöhykkeellä voimassa olevien säilyttämistoimenpiteiden rajoissa. 4. Tietyllä vyöhykkeellä saadut sellaisen lajin sivusaaliit, jolle kyseisellä vyöhykkeellä on määrätty kiintiö, lasketaan osaksi kiintiötä. 2 artikla 1. Edellä 1 artiklassa vahvistettuja kiintiöitä kalastavien alusten on noudatettava säilyttämis- ja valvontatoimenpiteitä sekä kaikkia muita kyseisessä artiklassa tarkoitettuja vyöhykkeitä koskevia kalastusta sääteleviä säännöksiä. 2. Alusten on pidettävä aluspäiväkirjaa, johon merkitään liitteessä II esitetyt tiedot. 3. Alusten on toimitettava komissiolle liitteessä III esitetyt tiedot kyseisessä liitteessä määrättyjen sääntöjen mukaisesti. 4. Aluksissa, joissa on jäähdytettyjä merivesisäiliöitä, on säilytettävä toimivaltaisten viranomaisten hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna. 5. Alusten rekisterikirjaimet sekä rekisterinumerot on merkittävä selvästi aluksen keulan molemmille puolille. 3 artikla 1. Liitteessä I lueteltuja lajeja kalastavilla aluksilla on oltava komission yhteisön puolesta antama lisenssi ja ertyiskalastuslupa, ja niiden on noudatettava kyseisessä lisenssissä ja erityiskalastusluvassa vahvistettuja edellytyksiä. Puolan viranomaiset ilmoittavat komissiolle niiden alusten nimen ja ominaisuudet, joille lisenssejä ja erityiskalastuslupia voi antaa. 2. Komissio antaa 1 kohdassa tarkoitetut lisenssit ja eityiskalastusluvat kaikille aluksille, joilta Puolan viranomaiset vaativat lisenssiä ja erityiskalastuslupaa. Lisenssin saaneiden alusten luettelon muuttamista koskevia pyyntöjä voi esittää milloin tahansa ja ne käsitellään nopeasti. 3. Toimitettaessa komissiolle lisenssiä ja erityiskalastuslupaa koskevia hakemuksia mukana on oltava seuraavat tiedot: a) aluksen nimi; b) rekisterinumero; c) ulkoiset tunnuskirjaimet ja -numerot; d) rekisterisatama; e) omistajan tai rahtaajan nimi ja osoite; f) bruttovetoisuus ja kokonaispituus; g) koneteho; h) radiokutsutunnus ja -taajuus; i) aiottu pyyntitapa; j) aiottu pyyntialue; k) kalalajit, joita aiotaan pyytää; l) ajanjakso, jolle lisenssiä ja erityiskalastuslupaa haetaan. 4. Lisenssi ja erityiskalastuslupa annetaan, jos lisenssien ja erityiskalastuslupien määrä ei ylitä liitteessä I mainittuja määriä tietyn kuukauden tai vuoden osalta. 5. Kukin lisenssi ja erityiskalastuslupa koskee ainoastaan yhtä alusta. Jos kaksi alusta tai useampi alus osallistuu samaan kalastukseen, jokaisessa aluksessa on oltava lisenssi ja erityiskalastuslupa. 6. Lisenssit ja erityiskalastusluvat voidaan peruuttaa uusien lisenssien ja erityiskalastuslupien antamisen yhteydessä. Tällainen peruuttaminen tulee voimaan sitä päivää edeltävänä päivänä, jona komissio antaa uudet lisenssit ja erityiskalastusluvat. Uudet lisenssit ja erityiskalastusluvat tulevat voimaan niiden antamispäivänä. 7. Lisenssit ja erityiskalastusluvat peruutetaan kokonaan tai osittain ennen niiden päättymispäivää, jos 1 artiklassa vahvistetut kiintiöt täyttyvät tätä ennen. 8. Lisenssit ja erityiskalastusluvat peruutetaan, jos tässä asetuksessa säädettyjä velvoitteita ei noudateta. 9. Jos tässä asetuksessa säädettyjä velvoitteita ei noudateta, kyseiselle alukselle ei anneta lisenssiä ja erityiskalastuslupaa enintään 12 kuukauteen. 10. Komissio toimittaa yhteisön puolesta Puolalle niiden puolalaisten alusten nimet ja tiedot, joiden ei sallita kalastaa yhteisön kalastusvyöhykkeellä seuraavan kuukauden tai seuraavien kuukausien aikana yhteisön sääntöjen rikkomisen vuoksi. 4 artikla Alukset, joilla on lupa kalastaa 31 päivänä joulukuuta, saavat jatkaa kalastusta seuraavan vuoden alusta, kunnes komissio vastaanottaa ja hyväksyy yhteisön puolesta luettelot kyseisenä vuonna kalastamaan oikeutetuista aluksista. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1998. Neuvoston puolesta W. MOLTERER Puheenjohtaja (1) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (2) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2205/97 (EYVL L 304, 7.11.1997, s. 1). (3) EYVL L 132, 21.5.1987, s. 9. LIITE I Puolan saaliskiintiöt vuonna 1999 >TAULUKON PAIKKA> LIITE II Kalastettaessa vyöhykkeillä, jotka ulottuvat 200 meripeninkulman päähän yhteisön jäsenvaltioiden rannikoista ja joita koskevat yhteisön kalastusta koskevat säännöt, kalastuspäiväkirjaan on merkittävä seuraavat tiedot välittömästi seuraavien tapahtumien jälkeen: 1. Jokaisen nostokerran jälkeen: 1.1 jokaisen pyydetyn lajin määrä (elopaino kilogrammoina), 1.2 nostokerran päivämäärä ja kellonaika, 1.3 maantieteellinen sijainti saalista pyydettäessä, 1.4 käytetty pyyntitapa. 2. Jokaisen toiseen alukseen tai toisesta aluksesta tapahtuneen jälleenlaivauksen jälkeen: 2.1 merkintä "saatu ...:lta tai siirretty ...:lle," 2.2 jokaisen jälleenlaivatun kalalajin määrä (elopaino kilogrammoina), 2.3 sen aluksen nimi, ulkoiset tunnuskirjaimet ja -numerot, josta tai johon jälleenlaivaus tehtiin, 2.4 turskan jälleenlaivaus ei ole sallittua. 3. Jokaisen yhteisön satamassa tapahtuneen saaliin purkamisen jälkeen: 3.1 sataman nimi, 3.2 jokaisen puretun lajin määrä (elopaino kilogrammoina). 4. Jokaisen Euroopan yhteisöjen komissiolle lähetetyn tiedonannon jälkeen: 4.1 lähetyksen päivämäärä ja kellonaika, 4.2 viestintyyppi: IN, OUT, ICES, WKL tai 2 WKL, 4.3 jos viesti lähetetään radioteitse: radioaseman nimi. LIITE III 1. Komissiolle toimitetaan seuraavat tiedot seuraavina ajankohtina: 1.1 Aina kun alus saapuu kalastusvyöhykkeelle, joka ulottuu 200 meripeninkulman päähän yhteisön jäsenvaltioiden rannikosta ja jota koskevat yhteisön kalastusta koskevat säännöt: a) jäljempänä 1.5 kohdassa esitetyt tiedot; b) aluksella olevien saaliiden määrät lajeittain (elopaino kilogrammoina); c) päivämäärä ja ICES-alue, jolla aluksen päällikkö aikoo aloittaa pyynnin. Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, ensimmäisen kerran saavuttaessa annettava ilmoitus riittää. 1.2 Aina kun alus poistuu 1.1 kohdassa tarkoitetulta vyöhykkeeltä: a) jäljempänä 1.5 kohdassa esitetyt tiedot; b) aluksella pidettyjen saaliiden määrät lajeittain (elopaino kilogrammoina); c) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); d) ICES-alue, jolla saaliit on pyydetty; e) toisille aluksille ja/tai toisilta aluksilta vyöhykkeelle saapumisen jälkeen jälleenlaivatut saaliiden määrät lajeittain (elopaino kilogrammoina) sekä sen aluksen tunnukset, jolle jälleenlaivaus tehtiin; f) yhteisön satamassa aluksen vyöhykkeelle saapumisen jälkeen puretut saaliiden määrät lajeittain (elopaino kilogrammoina). Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, viimeisen kerran poistuttaessa annettava ilmoitus riittää. 1.3 Sillin ja silakan osalta joka kolmas päivä alkaen kolmannesta päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle ja muiden lajien kuin sillin ja silakan osalta viikoittain alkaen seitsemännestä päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle: a) jäljempänä 1.5 kohdassa esitetyt tiedot; b) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); c) ICES-alue, jolla saaliit on pyydetty. 1.4 Aina aluksen siirtyessä ICES-alueelta toiseen: a) jäljempänä 1.5 kohdassa esitetyt tiedot; b) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); c) ICES-alue, jolla saaliit on pyydetty. 1.5 a) Aluksen nimi, radiokutsutunnus, ulkoiset tunnuskirjaimet ja -numerot sekä päällikön nimi; b) lisenssin numero, jos alus harjoittaa kalastusta lisenssin nojalla; c) kyseistä pyyntimatkaa koskevan viestin järjestysnumero; d) viestityypin tunnus; e) päivämäärä, kellonaika ja aluksen maantieteellinen sijainti. 2.1 Edellä 1 kohdassa esitetyt tiedot on toimitettava Euroopan yhteisöjen komissiolle Brysseliin (teleksi: 24189 FISEU-B) jonkin 3 kohdassa mainitun radioaseman kautta ja 4 kohdassa esitetyssä muodossa. 2.2 Jos alus ei ylivoimaisen esteen takia voi lähettää tietoja, toinen alus voi lähettää sanoman sen puolesta.3. >TAULUKON PAIKKA> 4. Tiedonantojen muoto Edellä 1 kohdassa määritettyihin tietoihin on sisällyttävä seuraavat osat ja ne on lähetettävä seuraavassa järjestyksessä: - aluksen nimi, - radiokutsutunnus, - ulkoiset tunnuskirjaimet ja -numerot, - kyseistä pyyntimatkaa koskevan viestin järjestysnumero, - viestityypin tunnus seuraavan koodin mukaisesti: - sanoma saavuttaessa johonkin 1.1 kohdassa tarkoitetuista vyöhykkeistä: "IN", - sanoma poistuttaessa joltakin 1.1 kohdassa tarkoitetuista vyöhykkeistä: "OUT", - sanoma siirryttäessä ICES-alueelta toiselle: "ICES", - viikoittainen sanoma: "WKL", - joka kolmas päivä lähetettävä sanoma: "2 WKL", - päivämäärä, kellonaika ja maantieteellinen sijainti, - ICES-alueet/suuralueet, jolla pyynti aiotaan aloittaa, - päivä, jona pyynti aiotaan aloittaa, - aluksella pidetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - edellisen ilmoituksen jälkeen pyydetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - ICES-alue, jolta saaliit on pyydetty, - edellisen ilmoituksen jälkeen muille aluksille/muilta aluksilta jälleenlaivatut saaliiden määrät lajeittain (elopaino kilogrammoina), - sen aluksen nimi ja kutsutunnus, jolle/jolta jälleenlaivaus suoritettiin, - edellisen ilmoituksen jälkeen yhteisön satamassa puretut saaliiden määrät lajeittain (elopaino kilogrammoina), - aluksen päällikön nimi. 5. Aluksella olevien kalalajien 4 kohdassa tarkoitettuun ilmoittamiseen käytettävä koodi: COD - turska (Gadus morhua) SAL - lohi (Salmo salar) HER - silli ja silakka (Clupea harengus) SPR - kilohaili (Sprattus sprattus) WHB - mustakitaturska (Micromesistius poutassou) OTH - muu POK - seiti (Pollachius virens) FLE - kampelat (Platichtys flesus) FLX - kampelat (Pleurorectiformes)